​ເຈົ້າ​ໜ້າ​ທີ່​ ອົງ​ການ​ອະ​ນາ​ໄມ​ໂລກ ຮ​ຽກ​ຮ້ອງ​ໃຫ້​ ລັດ​ຖະ​ບານຕ່າງໆ ​ກຽມ​ພ້ອມ ເພື່ອ​ຮັບ​ມື ​ກັບໄວ​ຣັ​ສ​ໂຄ​ໂຣ​ນາ
ບັນ​ດາ​ເຈົ້າ​ໜ້າ​ທີ່​ສາ​ທາ​ລະ​ນະ​ສຸກ​ຈີນ ກ່າວ​ໃນ​ວັນ​ພຸດ​ມຶ້​ນີ້​ວ່າ ​ມີ 406 ກໍ​ລະ​ນີໃໝ່ ຊຶ່ງເກືອບທັງ​ໝົດ​ແມ່ນຢູ່​ໃນແຂວງ​ ຮູ​ເບ ທີ່​​ເປັນ​ສູນ​ກາງ​ຂອງ​ການ​ລະ​ບາດໃນ​ຈີນ.
ໃນຂະນະທີ່ຈີນໄດ້ລາຍງານວ່າ ມີກໍລະນີຕິດເຊື້ອໄວຣັສໂຄໂຣນາໃໝ່ ໜ້ອຍລົງຢູ່ນັ້ນ ພວກເຈົ້າໜ້າທີ່ອົງການອະນາໄມໂລກ (WHO) ໄດ້ຍ້ອງຍໍການຮັບມືຂອງຈີນ ໃນຂະ ນະທີ່ໄດ້ເຕືອນໃຫ້ລັດຖະບານປະເທດອື່ນໆພາກັນກຽມພ້ອມເພື່ອເອົາມາດຕະການ ຢ່າງຮີບດ່ວນ ເວລາກໍລະນີຂອງເຊື້ອໄວຣັສ ປາກົດໂຕພາຍໃນເຂດຊາຍແດນຂອງ ເຂົາເຈົ້າ ບັນດາເຈົ້າໜ້າທີ່ສາທາລະນະສຸກຈີນ ກ່າວໃນວັນພຸດມຶ້ນີ້ວ່າ ມີ 406 ກໍລະນີໃໝ່ ຊຶ່ງ ເກືອບທັງໝົດແມ່ນຢູ່ໃນແຂວງຮູເບ ທີ່ເປັນສູນກາງຂອງການລະບາດ ໃນຈຳນວນຜູ້ ເສຍຊີວິດ 52 ຄົນ ທັງໝົດແມ່ນຢູ່ໃນແຂວງຮູເບ ຊຶ່ງເປັນເຂດທີ່ຫ້າມເຂົ້າອອກມາ ເປັນເວລາຫຼາຍອາອິດແລ້ວ ເພື່ອປ້ອງກັນບໍ່ໃຫ້ເຊື້ອໄວຣັສແຜ່ລະບາດໄປຫາເຂດອື່ນໆ ທ່ານບຣູສ ເອລເຫວີດ ຜູ້ນຳພາການປະຕິບັດງານຮ່ວມ ຂອງອົງການອະນາໄມໂລກ ກັບຈີນກ່ຽວກັບໄວຣັສນີ້ ກ່າວຢູ່ກອງປະຊຸມນັກຂ່າວວ່າ ທີມງາມຂອງທ່ານ ສະຫລຸບ ວ່າ ການຮັບມືຂອງຈີນ “ໄດ້ຫັນປ່ຽນທິດທາງຂອງການລະບາດ” ແລະອາດໄດ້ປ້ອງ ກັນຫຼາຍຮ້ອຍພັນຄົນຢູ່ໃນປະເທດຈີນບໍ່ໃຫ້ຕິດເຊື້ອໄວຣັສນີ້ ທ່ານ ເອລເຫວີດ ກ່າວວ່າ “ການແຜ່ລະບາດຢ່າງວ່ອງໄວໄດ້ຢູ່ຕົວ ແລະກໍຫລຸດລົງ ຢ່າງໄວກວ່າທີ່ຫຼາຍຄົນຄາດຄິດໄວ້ ຖ້າຫາກເຮົາເບິ່ງເຖິງຄວາມວ່ອງໄວຂອງທຳມະ ຊາດໃນການແຜ່ລະບາດດັ່ງກ່າວ ” ພ້ອມດ້ວຍກໍລະນີທີ່ມີການລະບາດຢູ່ໃນຫາຍກວ່າ 30 ປະເທດ ຮວມທັງປະເທດໃໝ່ ໃນຢູໂຣບ ແລະພາກຕາເວັນອອກກາງໃນອາທິດນີ້ ທ່ານເອລເຫວີດ ກ່າວວ່າລັດຖະ ບານຕ້ອງຄິດ ກ່ຽວກັບການລະບຸຢ່າງວ່ອງໄວ ໃນການກວດເບິ່ງກໍລະນີຕ່າງໆທີ່ເກີດ ຂຶ້ນມາ ຊອກຫາຄົນຜູ້ທີ່ໄດ້ຕິດຕໍ່ ກັບພວກຄົນປ່ວຍ ແລະໃຊ້ການແຍກຜູ້ປ່ວຍ ເພື່ອ ປ້ອງກັນການແຜ່ລະບາດຂອງໄວຣັສ ໃນການເຕືອນນັ້ນ ທ່ານຕ້ອງການຢາກໃຫ້ບັນດາລັດຖະບານທັງຫຼາຍແຈ້ງໃຫ້ປະ ຊາຊົນໄດ້ຊາບວ່າ “ເຂົາເຈົ້າຕ້ອງລ້າງມືດຽວນີ້ ” ອົງການອະນາໄມໂລກ (WHO) ໄດ້ມີຂໍ້ສະເໜີອື່ນໆຫຼາຍຢ່າງເພື່ອໃຫ້ຜູ້ຄົນມີສຸຂະ ພາບດີ ຮວມທັງໃຫ້ຢູ່ຫ່າງໆຢ່າງໜ້ອຍນຶ່ງແມັດຈາກຜູ້ໃດຜູ້ນຶ່ງທີ່ໄອ ຫຼືຈາມ ແລະຫຼີກ ລ່ຽງການຈັບຕາ ດັງ ຫຼືປາກ ສຳລັບບັນດາຜູ້ທີ່ໄອຫຼືຈາມນັ້ນ ອົງການອະນາໄມໂລກ ກ່າວວ່າ ເຂົາເຈົ້າຕ້ອງອັດປາກເຂົາເຈົ້າດ້ວຍການກົ່ງໃສ່ແຂນສອກ ແທນທີ່ຈະໃຊ້ມື ເຂົາເຈົ້າ ແລະພວກທີ່ມີປະສົບການເປັນໄຂ້ ໄອ ແລະຫາຍໃຈຍາກນັ້ນ ໃຫ້ຊອກຫາ ການປິ່ນປົວ ໃນຂະນະທີ່ປະເທດຈີນໄດ້ຮັບການລະບາດທີ່ຮ້າຍແຮງສຸດ ໄດ້ມີຈຳນວນ 2,700 ກໍລະນີຢູ່ໃນປະເທດຕ່າງໆ ທີ່ມີການເສຍຊີວິດແລ້ວຫຼາຍກວ່າ 40 ຄົນ